《送陈资道》
宋代·杨杰

有客抱荆璞，不琢贵其质。兢兢三十年，常恐有坠失。

所欲价百倍，今也十之一。勿患知者难，光彩已四出。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。